FISA DE POST : DULGHER- TÂMPLAR- PARCHETAR
Nr. 


Organizatia: SC ……………. SRL
Denumirea postului: DULGHER- TÂMPLAR- PARCHETAR 

Codul COR: 
Titularul postului: 

Scopul postului ,activitati principale si responsabilitati :

Activitate se compune din: 

· executarea schelelor necesare lucrului la înălţime pentru lucrările de zidărie şi finisaje la interior şi exterior, 

· executarea cofrajelor pentru diferitele elemente de rezistenţă ale construcţiilor (fundaţii, stâlpi, grinzi, planşee, scări, pereţi) din beton armat monolit, 

· montarea elementelor prefabricate care alcătuiesc structura de rezistenţă a clădirilor etajate, 

· montarea pardoselilor din lemn (duşumele din scândură, parchet de diferite esenţe fag, stejar, foi de parchet laminat), 

· executarea acoperişului tip şarpantă, încadrarea şi ajustarea tâmplăriei.

În principal dulgherul- tâmplar- parchetar are de efectuat următoarele activităţi:

· citeşte şi interpretează planurile de execuţie şi cele de detaliu pentru executarea lucrărilor în conformitate cu proiectul de execuţie.

· efectuează calcule matematice simple de apreciere a necesarului de materiale pentru executarea lucrărilor de dulgherie/tâmplărie.

· măsoară şi trasează amplasamentul lucrărilor de dulgherie/tâmplărie în conformitate cu proiectul de execuţie şi normativele în vigoare.

· organizează şi curăţă propriul loc de muncă în vederea desfăşurării activităţii de dulgherie /tâmplărie.

· verifică calitatea lucrărilor de dulgherie/tâmplărie în conformitate cu proiectul de execuţie şi normativele în vigoare, remediază defecţiunile apărute astfel încât lucrările executate să corespundă cu proiectul de execuţie şi normativele în vigoare.

COMPETENŢE FUNDAMENTALE

1. Comunicarea interactivă la locul de muncă.

2. Efectuarea unor calcule matematice simple.

3. Identificarea sarcinilor şi planificarea activităţii.

COMPETENŢE GENERALE PE DOMENIUL DE ACTIVITATE

1. Aplicarea procedurilor tehnice de execuţie şi control a calităţii.

2. Utilizarea instrumentelor, sculelor, uneltelor, maşinilor, utilajelor şi instalaţiilor.

3. Respectarea N.T.S.M. şi P.S.I.

COMPETENŢE SPECIFICE OCUPAŢIEI

1. Executarea schelelor

2. Executarea cofrajelor

3. Montarea panourilor prefabricate.

4. Executarea pardoselilor din lemn.

5. Executarea acoperişului tip şarpantă.

6. Încadrarea şi ajustarea tâmplăriei.

EFECTUAREA UNOR CALCULE MATEMATICE SIMPLE

1. Aplică cele patru operaţii de bază la numere întregi.

1.1.Efectuează calcule simple folosind:

· adunarea, 

· scăderea,

· înmulţirea 

· împărţirea.

1.2. Rezultatele calculelor efectuate sunt întotdeauna verificate.

2. Efectuează calcule simple cu fracţii ordinare şi zecimale.

2.1. Efectuează corect calcule simple cu fracţii ordinare şi zecimale, folosind cele patru operaţii aritmetice de bază.

2.2. Transformările din fracţii ordinare în fracţii zecimale sunt corect efectuate.

3. Operează corect cu unităţile de măsură fundamentale.

3.1. Efectuează corect calcule simple pentru aflarea ariei, perimetrului, masei, volumului, etc.

3.2. Fracţiile ordinare şi cele zecimale sunt utilizate corect la calculul diferitelor corpuri sau figuri geometrice.

Sarcinile se referă la:

-activităţi curente de dulgherie (cu diverse materiale),

-pregătirea materialelor de dulgherie,

-parametrii impuşi: calitatea lucrărilor, norme specifice de timp, consumuri specifice de materiale şi manoperă.

Situaţii care pot afecta desfăşurarea activităţii:

-defecţiuni ale instalaţiilor,

-lipsa unor materiale, scule, echipamente,

-calamităţi naturale,

-accidente de muncă,

-discontinuităţi în aprovizionare,

-echipă de lucru incompletă,

-nerespectarea N.T.S.M. şi P.S.I.

-nerespectarea succesiunii operaţiilor tehnologice,

APLICAREA PROCEDURILOR TEHNICE DE EXECUŢIE ŞI DE CONTROL A CALITĂŢII

1. Identifică normele tehnice specifice activităţii.

1.1 Normele tehnice de execuţie şi de control a calităţii sunt identificate în funcţie de specificul activităţii.

1.2 Procedurile specifice de asigurare a calităţii sunt identificate pentru fiecare tip de activitate.

2. Verifică rezultatele activităţilor. 

2.1. Confruntă cu atenţie rezultatele activităţii cu cerinţele documentaţiei / proiectului şi, dacă este cazul, propune măsuri de remediere.

2.2. Deficienţele de calitate şi cauzele lor sunt raportate în conformitate cu procedura de lucru / control de la punctul de lucru / locul de muncă, în totalitate şi cu operativitate.

3. Remediază defectele. 

3.1. Remedierea defectelor se face cu promptitudine şi simţ de răspundere.

3.2. Calitatea remedierilor este verificată atent şi cu profesionalism.

Norme tehnice:

-norme de calitate,

-instrucţiuni de lucru,

-caiete de sarcini,

-norme interne,

-criterii şi reglementări naţionale / internaţionale,

-standarde tehnice,

Tipuri de activitate

· executarea cofrajelor pentru: fundaţii, stâlpi din beton armat monolit, pereţi din beton armat monolit, grinzi din beton armat monolit, planşee din beton armat monolit, scări din beton armat monolit;

· executarea schelelor;

· montarea de panouri prefabricate;

· executarea pardoselilor de lemn şi montarea parchetelor;

· executarea acoperişului tip şarpantă;

· încadrarea şi ajustarea tâmplăriei.

Tipuri de defecte / deficienţe posibile:

· defecte ale planeităţii cofrajelor, abateri de la verticalitate, abateri de la orizontalitate.

· defecte ale materialului lemnos:

· de formă: curbura, însăbierea trunchiului, conicitatea anormală, lăbărţarea trunchiului,

· ovalitatea, înfurcirea trunchiului, canelurile.

· de structură: fibra creaţă, fibra răsucită, fibra încâlcită, excentricitatea, coaja înfundată, nodurile.

Echipamente pentru controlul /verificarea calităţii lucrărilor efectuate:

-furtun de nivel, fir cu plumb, nivelă cu bulă de aer, etc.

UTILIZAREA INSTRUMENTELOR, SCULELOR, UNELTELOR, MAŞINILOR, UTILAJELOR ŞI INSTALAŢIILOR

1. Identifică instrumentele, sculele, uneltele, maşinile, utilajele, instalaţiile necesare lucrărilor de executat.

1.1. Alege cu discernământ mijloacele de prelucrare a materialelor.

1.2. Alege corect sculele pentru executarea lucrărilor de debitare.

1.3. Sculele identificate sunt corespunzătoare calitativ.

1.4. Maşinile, utilajele, instalaţiile sunt verificate din punct de vedere al funcţionalităţii.

2. Identifică dispozitivele şi mijloacele de transport necesare lucrărilor de executat.

2.1. Alege corect dispozitivele, maşinile şi utilajele corespunzătoare pentru ridicat materiale, în funcţie de specificul lucrării.

2.2. Alege cu discernământ mijloacele de transport necesare transportării la locul de muncă a utilajelor, maşinilor, uneltelor, sculelor şi instrumentelor de măsură şi control a lucrărilor de dulgherie / tâmplărie.

3. Întreţine instrumentele, sculele, uneltele, maşinile, utilajele, instalaţiile specifice lucrărilor de dulgherie / tâmplărie.

3.1. Curăţă cu conştiinciozitate uneltele, utilajele şi sculele după folosire.

3.2. Protejează suprafeţele metalice ale sculelor, uneltelor şi utilajelor pentru perioada de conservare.

3.3. Şterge de praf cu grijă instrumentele de măsură şi control.

4. Depozitează sculele, instrumentele de măsură şi control şi deşeurile tehnologice.

4.1. Depozitează sculele şi instrumentele de măsură şi control, în mod corespunzător, la locuri special destinate acestui scop.

4.2. Deşeurile rezultate din diferite operaţii sunt corect depozitate la locurile special amenajate.

Scule, unelte, maşini şi utilaje specifice lucrărilor de dulgherie:

-teslă, ferăstrău, daltă, rindea, ferăstrău electric, bormaşină electrică etc.

Instrumente de măsură şi control:

-metru, ruletă, furtun de nivel, fir cu plumb, nivelă cu bulă de aer.

Tipuri de lucrări de dulgherie / tâmplărie:

-schele, cofraje, acoperiş tip şarpantă.

-pardoseli din lemn: duşumea din scândură, parchet(stejar, fag, etc.), parchet laminat.

Dispozitive de ridicat: scripeţi, troliu, macara fereastră, etc.

Mijloace de transport: minicar, camion, tractor cu remorcă etc.

Materiale folosite la conservarea uneltelor şi sculelor: vaselină, ulei, vopsea etc.

RESPECTAREA N.T.S.M. ŞI P.S.I.

1. Aplica N.T.S.M. 
2. Aplica N.P.S.I. 
3. Raportează pericolele care apar la locurile de muncă.

4. Aplică procedurile de urgenţă şi de evacuare.

EXECUTAREA SCHELELOR

1. Montează schela.

1.1. Pregăteşte cu atenţie elementele componente ale schelei.

1.2. Transportă cu operativitate materialele necesare la punctul de lucru, cu respectarea

NTSM şi PSI.

1.3. Montează corect elementele componente ale schelei, conform procedurii de lucru.

2. Demontează schela.

2.1.Demontează cu atenţie elementele componente ale schelei.

2.2. Curăţă şi protejează elementele componente ale schelei utilizând materiale specifice.

2.3. Depozitează în ordine elementele componente ale schelei, la locul special destinat

acestui scop.

Tipuri de schele:

- schele nedemontabile (a căror fasonare şi montare se execută pe şantier).

- schele demontabile (de inventar), la care piesele componente sunt tipizate şi executate în ateliere specializate rămânând ca la punctul de lucru să fie numai montate.

- schele de inventar : S-100, S-200 : elemente componente: panou transversal, cadru longitudinal, picior, podină de circulaţie, legătură orizontală, balustradă, scară, element de reglaj colier cu pană, scripete.

Materiale necesare realizării schelelor:

- elemente metalice sau din lemn

- şuruburi

- cuie

Materiale necesare curăţării elementelor componente ale schelei schelelor:

- perie de sârmă

- şpaclu

EXECUTAREA COFRAJELOR

1. Trasează cofrajul.

1.1. Pregăteşte cu atenţie instrumentele corespunzătoare pentru trasat.

1.2. Trasează corect axele de referinţă ale construcţiei, în funcţie de forma geometrică a

acesteia.

1.3. Trasează marginile cofrajului în conformitate cu proiectul de execuţie.

1.4. Marchează golurile tehnologice în conformitate cu proiectul de execuţie.

2. Montează cofrajul.

2.1. Alege cu discernământ materialele adecvate pentru executarea cofrajului.

2.2. Transportă cu operativitate materialele necesare la punctul de lucru.

2.3. Montează provizoriu panourile de cofraj, în scopul identificării eventualelor neconcordanţe.

2.4. Execută cu atenţie completările cofrajului. 

2.5. Montează corect cofrajele pentru goluri.

2.6. Ancorează cu responsabilitate şi discernământ cofrajul, pentru a-i asigura stabilitatea pe toate laturile.

3. Demontează cofrajul.

3.1. Demontarea cofrajului se face, după verificarea prealabilă a întăririi betonului.

3.2. Ancorarea cofrajului se demontează cu grijă, pentru a nu deteriora betonul.

3.3. Completările şi panourile de cofraj sunt demontate cu atenţie, în vederea păstrării pe cât posibil a integrităţii acestora.

3.4. Materialele rezultate în urma decofrării sunt transportate cu operativitate la locurile special destinate acestui scop, cu respectarea normelor de protecţia muncii.

3.5. Depozitarea materialelor rezultate în urma decofrării se face în ordine şi în condiţii de siguranţă.

MONTAREA PANOURILOR PREFABRICATE

1. Execută trasarea axelor panourilor prefabricate.

1.1. Pregăteşte cu atenţie instrumentele pentru trasat, corespunzătoare tipului de lucrare.

1.2. Execută trasarea axelor longitudinale şi transversale.

1.3. Marchează poziţia panourilor care urmează a se monta, în conformitate cu planul de execuţie.

2. Execută lucrări de montare a panourilor prefabricate.

2.1. Alege cu discernământ panourile pentru pereţii care urmează a se monta, în conformitate cu planul de execuţie.

2.2. Execută montarea pereţilor prefabricaţi, în conformitate cu planul de execuţie, cu respectarea abaterilor maxime admise.

2.3. Asigură menţinerea poziţiei pereţilor prefabricaţi cu dispozitive de susţinere, în conformitate cu planul de execuţie.

3. Execută lucrări de monolitizare a panourilor prefabricate.

3.1. Execută montarea cofrajelor pentru monolitizare a panourilor, în conformitate cu planul de execuţie.

3.2. Execută decofrarea şi verifică cu atenţie calitatea monolitizărilor.

Instrumente pentru trasat: creion, echer, raportor, vinclu, riglă

Scule, unelte, utilaje specifice lucrărilor de montare a panourilor prefabricate

- macara

- dispozitive de rezemare,

- dispozitive de fixare (tensor)

Instrumente de măsură şi control:

-metru, ruletă, echer, furtun de nivel, fir cu plumb, nivelă cu bulă de aer.

Abateri maxime admise:

-la montajul panourilor de pereţi la subsol sunt:

-pentru devierea de la verticală a panourilor de pereţi pe înălţimea subsolului, 5 mm;

-între axa panoului montat şi axa poziţiei corecte, 10 mm;

-la grosimea stratului din mortar de ciment, ± 5 mm;

-la adâncimea de încastrare a panourilor de pereţi în subterane, ± 5 mm;

-la diferenţa de nivel dintre două panouri de planşeu adiacente, ± 5 mm;

-la montajul panourilor de pereţi exteriori sunt:

-poziţia în plan faţă de liniile de reper;

-transversal, 5 mm;

-longitudinal, 5 mm;

-diferenţă de cotă la partea superioară, 5 mm;

-deschiderea rostului vertical, ± 5 mm;

-devierea de la verticală pe înălţimea unui panou, 5 mm.

-la montajul panourilor de pereţi interiori sunt:

-poziţia în plan faţă de liniile de reper;

-transversal, 8 mm;

-longitudinal, 12 mm;

-diferenţă de cotă la partea superioară, 5 mm;

-devierea de la verticală pe înălţimea unui panou, 5 mm.

Dispozitive de susţinere: tensori compresori

Monolitizarea presupune: turnarea betonului în rosturile de monolitizare

EXECUTAREA PARDOSELILOR DIN LEMN

1. Trasează cotele pardoselii.

1.1. Pregăteşte cu atenţie instrumentele pentru trasat, corespunzătoare tipului de lucrare.

1.2. Trasează corect axele de referinţă ale construcţiei, în funcţie de forma şi dimensiunile incintei.

1.3.Trasează linia de cotă a pardoselii în conformitate cu planul.

2. Efectuează lucrări de montaj de pardoseli.

2.1.Alege cu discernământ materialele pentru executarea pardoselii.

2.2 Materialele alese sunt de calitate corespunzătoare şi în cantitatea suficientă efectuării lucrării.

2.3. Transportă cu operativitate şi cu grijă materialele necesare la punctul de lucru.

2.4.Debitează elementele de pardoseală în conformitate cu forma şi dimensiunile incintei şi cu cerinţele beneficiarului.

2.5. Montează elementele de pardoseală conform procedurii de lucru, în conformitate cu planul şi cu cerinţele beneficiarului.

3. Verifică calitatea montajului pardoselilor.

3.1.Verifică orizontalitatea pardoselii în raport cu planul construcţiei.

3.2. Verifică corectitudinea îmbinării elementelor de pardoseală (scândură, parchet,

foi de parchet laminat) în conformitate cu procedura de control.

3.3. Verifică cota pardoselii în raport cu planul construcţiei.

EXECUTAREA ACOPERIŞULUI TIP ŞARPANTĂ

1. Trasează elementele componente ale acoperişului

1.1 Alege şi pregăteşte instrumentele pentru trasat în funcţie de prelucrările care trebuiesc executate.

1.2.Execută trasarea axelor de referinţă ale elementului de prelucrat în conformitate cu planul de execuţie.

1.3.Execută trasarea formei elementului de prelucrat în conformitate cu planul de execuţie.

2. Debitează şi prelucrează elementele componente

2.1.Identifică tipurile de material lemnos ce trebuie prelucrat, în conformitate cu planul de execuţie şi de cerinţa beneficiarului.

2.2 Identifică corect tipurile de defecte ale materialului lemnos ce trebuie prelucrat.

2.3.Sculele corespunzătoare sunt pregătite în funcţie de tipul lucrării de efectuat.

2.4. Debitează si prelucrează manual elementele, în conformitate cu planul de execuţie.

2.5. Debitează şi prelucrează mecanizat elementele, în conformitate cu planul de execuţie.

3. Montează elementele componente ale acoperişului

3.1.Execută îmbinările elementelor componente, în conformitate cu planul de execuţie.

3.2.Execută înnădirile elementelor componente corect şi adecvat procedurii de lucru.

3.3. Îmbinările realizate nu afectează siguranţa construcţiei.

4. Verifică poziţionarea elementelor acoperişului.

4.1. Verticalitatea / orizontalitatea / unghiurile elementelor componente ale acoperişului sunt verificate în conformitate cu planul de execuţie.

4.2.Poziţia îmbinărilor este minuţios verificată.

4.3. Verifică dimensiunile elementelor componente, în conformitate cu planul de execuţie, cu ajutorul instrumentelor specifice.

5. Montează învelitoarea 

5.1.Alege materialele de învelitoare, în conformitate cu planul de execuţie.

5.2.Transportă materialele de învelitoare cu grijă şi operativitate la punctul de lucru.

5.3.Montează materialele de învelitoare, în conformitate cu planul de execuţie.

5.4. Calitatea execuţiei învelitorii este verificată conform procedurii.

Elementele componente ale acoperişului tip şarpantă:

- grinzi

- popi

- căpriori

- rigle

- scandura pentru astereală

- plăci ondulate

- tablă

ÎNCADRAREA ŞI AJUSTAREA TÂMPLĂRIEI

1.Pregăteşte operaţia 

1.1. Alege elementele de tâmplărie în conformitate cu golurile prevăzute în proiectul

de execuţie.

1.2. Transportă elementele de tâmplărie în conformitate cu proiectul de execuţie.

2. Încadrează şi montează tâmplăria

2.1. Montează în conformitate, cu proiectul de execuţie şi procedura de lucru.

2.2 Elementele de tâmplărie sunt montate corect, corespunzător dimensiunii golurilor din

proiectul de execuţie.

3. Ajustează elementele de tâmplărie

3.1. Identifică cu discernământ părţile componente ale elementelor de tâmplărie care

necesită ajustare.

3.2. Ajustează cu atenţie şi exactitate părţi componente ale tâmplăriei, cu respectarea

riguroasă a cotelor.

3.2. Părţile componente ajustate sunt asamblate corect în cadrul elementului de tâmplărie

4. Verifică calitatea montajului elementelor de tâmplărie.

4.1. Verifică calitatea montării elementelor de tâmplărie în conformitate cu procedura de

lucru.

4.2.Verifică cu responsabilitate şi minuţiozitate funcţionalitatea elementelor montate.

4.3. Verifică cu atenţie respectarea încadrării elementelor de tâmplărie în cotele de montaj.

Elemente de tâmplărie:

- uşi simple fără prag, uşi simple cu prag, uşi duble fără prag, uşi duble cu prag, uşi simple cu deschidere în ambele sensuri fără prag, uşi duble cu deschidere în ambele sensuri cu prag, uşi batante utilajelor /echipamentelor / aparatelor şi SDV-urilor ante, uşi (glasvanduri) cu părţi laterale fixe, uşi glisante, uşi turnante, uşi (glasvanduri) cu 3 şi 4 canaturi, uşi armonică, uşi- ferestre fără şi cu urechi.

- ferestre simple, fără şi cu urechi, ferestre duble, fără şi cu urechi, ferestre cu nişă de radiator la parapet, ferestre duble cu obloane exterioare, ferestre cu obloane rulante cu chingă în stânga sau în dreapta, ferestre ghişeu.

Părţi componente ale elementelor de tâmplărie care pot suferi ajustări

- tocuri

- cecevele

- pervazuri

Funcţionalitatea elementelor de tâmplărie montate presupune: închiderea etanşă a uşilor şi ferestrelor, funcţionarea uşoară a feroneriei, montarea corectă a şuruburilor, cuiele sunt correct bătute.

CONDIŢIILE POSTULUI DE MUNCĂ

· Program de lucru:  

___________________________________________________________________
